CELEX: 31995D0339
Language: ro
Date: 1995-07-27 00:00:00
Title: Decizia Comisiei din 27 iulie 1995 de modificare a capitolului 1 din anexa I la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale indicate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE (Text cu relevanță pentru SEE)

03/Volumul 17
            
            
               RO
            
            
               Jurnalul Ofícial al Uniunii Europene
            
            
               254
            
         31995D0339
   
               L 200/36
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 27 iulie 1995
   de modificare a capitolului 1 din anexa I la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale indicate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE
   (Text cu relevanță pentru SEE)
   (95/339/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale menționate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 15,
   întrucât, în urma avizului Comitetului științific veterinar, tipul de tratamente care urmează să fie aplicate și cerințele stabilite trebuie să fie extinse pentru toate produsele lactate și colostru;
   întrucât, din motive de claritate, capitolul 1 din anexa I la Directiva 92/118/CEE trebuie reformulat;
   întrucât măsurile stabilite prin prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Capitolul 1 din anexa I la Directiva 92/118/CE se înlocuiește cu anexa la prezenta decizie.
   Articolul 2
   Prezenta decizie se aplică de la 2 februarie 1996.
   Articolul 3
   Prezenta decizie se adresează statelor membre.
   
      Adoptată la Bruxelles, 27 iulie 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   ANEXA 1
   
      „CAPITOLUL I
      Lapte, produse lactate și colostru care nu sunt destinate consumului uman
      Comerțul intracomunitar și importurile de lapte, produse lactate și colostru, care nu sunt destinate consumului uman, se supun următoarelor condiții:
      
                  1.
               
               
                  orice container în care este transportat produsul trebuie să fie marcat astfel încât să indice natura produsului;
               
            
                  2.
               
               
                  fiecare lot trebuie însoțit, după caz, de un document comercial menționat la articolul 4 alineatul (2) litera (a) ultima liniuță sau de un certificat de sănătate menționat la articolul 10 alineatul (2) litera (c), care să precizeze denumirea și numărul de înregistrare al stației de prelucrare sau de tratament; documentul sau certificatul trebuie să fie păstrate de destinatar timp de cel puțin un an;
               
            
                  3.
               
               
                  documentele și certificatele menționate la alineatul (2) trebuie să indice:
                  
                              (a)
                           
                           
                              în cazul laptelui crud sau al colostrului, faptul că a fost produs în condiții ce oferă garanții corespunzătoare privind sănătatea animală. Aceste condiții trebuie stabilite în conformitate cu procedura stabilită în articolul 18;
                           
                        
                              (b)
                           
                           
                              în cazul laptelui sau al produselor din lapte tratat sau prelucrat, faptul că laptele sau produsul lactat a fost supus unui tratament termic la cel puțin 72 °C timp de cel puțin 15 secunde sau la orice combinație temperatură - timp care să aibă un efect termic cel puțin echivalent și care să producă o reacție negativă la testul cu fosfatază, urmat de:
                              
                                          (i)
                                       
                                       
                                          în cazul laptelui deshidratat sau al produselor deshidratate pe bază de lapte, un proces de deshidratare;
                                       
                                    
                                          (ii)
                                       
                                       
                                          în cazul unui produs lactat acidifiat, un proces prin care valoarea pH-ului este redusă și menținută timp de cel puțin o oră la un nivel sub 6,0;
                                       
                                    
                        
                              (c)
                           
                           
                              în cazul laptelui deshidratat sau al produselor deshidratate pe bază de lapte, faptul că au fost respectate următoarele cerințe:
                              
                                          (i)
                                       
                                       
                                          după finalizarea procesului de deshidratare, au fost luate toate măsurile de prevedere pentru prevenirea contaminării produsului;
                                       
                                    
                                          (ii)
                                       
                                       
                                          produsul final a fost ambalat în containere noi;
                                       
                                    
                        
                              (d)
                           
                           
                              în cazul containerelor pentru mărfuri în vrac, faptul că înainte ca laptele, produsul lactat sau colostrul să fie încărcat într-un vehicul sau container pentru transportul la destinație, respectivul vehicul sau container a fost dezinfectat utilizându-se un produs aprobat de autoritățile competente;
                           
                        
            
                  4.
               
               
                  în afară de cerințele stabilite la punctele 1, 2 și 3, importurile de lapte, produse lactate și colostru care nu sunt destinate consumului uman pot fi autorizate numai din țări terțe sau zone ale țărilor terțe incluse în listele menționate la articolul 23 din Directiva 92/46/CEE și care respectă condițiile stabilite în articolul 26 din respectiva directivă. În cazul identificării unui risc de introducere a unei boli exotice sau a unui alt risc pentru sănătatea animală, se pot stabili condiții suplimentare de protecție a sănătății animale în conformitate cu procedura stabilită la articolul 18.”